b'\n_START_ARTICLE_\nKantokyky\n_START_PARAGRAPH_\nKantokyky on sellainen m\xc3\xa4\xc3\xa4r\xc3\xa4 tietyn eli\xc3\xb6lajin yksil\xc3\xb6it\xc3\xa4, jonka jokin ymp\xc3\xa4rist\xc3\xb6 pystyy el\xc3\xa4tt\xc3\xa4m\xc3\xa4\xc3\xa4n. Yleens\xc3\xa4 kantokyky saavutetaan jossain vaiheessa, koska lajeilla on luonnostaan taipumus lis\xc3\xa4\xc3\xa4nty\xc3\xa4. Jos esimerkiksi jossain lammikossa on ravintoa 100 kalalle, lammikon kantokyky on 100 kalapopulaatiolle. T\xc3\xa4ll\xc3\xa4 hetkell\xc3\xa4 ei olla varmoja siit\xc3\xa4, kuinka monta ihmist\xc3\xa4 maapallo pystyy el\xc3\xa4tt\xc3\xa4m\xc3\xa4\xc3\xa4n mutta on v\xc3\xa4itetty, ett\xc3\xa4 ihmispopulaatio maapallolla olisi jo ylitt\xc3\xa4nyt maapallon kantokyvyn rajan._NEWLINE_Kun jokin populaatio (jollain alueella olevan lajin yksil\xc3\xb6t) ylitt\xc3\xa4\xc3\xa4 kasvaessaan kantokyvyn, se usein romahtaa, sill\xc3\xa4 ylisuuri populaatio tuhoaa omia elinedellytyksi\xc3\xa4\xc3\xa4n. Seuraava kantokyky samalla alueella saattaa olla edellist\xc3\xa4 alempi._NEWLINE_Toinen vaihtoehto on, ett\xc3\xa4 populaatio j\xc3\xa4\xc3\xa4 juuri kantokyvyn rajalle ja m\xc3\xa4\xc3\xa4r\xc3\xa4 vaihtelee siin\xc3\xa4. Todenn\xc3\xa4k\xc3\xb6isesti heiluminen kantokyvyn rajoilla tasoittuu ajan mukana. T\xc3\xa4m\xc3\xa4 on tapahtunut joissain sellaisissa yhdyskunnissa, joissa on s\xc3\xa4\xc3\xa4nn\xc3\xb6llisesti n\xc3\xa4l\xc3\xa4nh\xc3\xa4t\xc3\xa4. Populaatio voi my\xc3\xb6s kasvaa ensin nopeasti, sitten kasvu hidastuu kantokyvyn rajoilla. N\xc3\xa4in ollen kantokyky\xc3\xa4 ei koskaan saavuteta._NEWLINE_Kaikkia populaation kasvua vastustavia tekij\xc3\xb6it\xc3\xa4 kutsutaan yhteisnimell\xc3\xa4 ymp\xc3\xa4rist\xc3\xb6n vastus.'